b'\n_START_ARTICLE_\nUtromit\n_START_SECTION_\nSarjakuva\n_START_PARAGRAPH_\nUtromit ovat kotoisin kaukaiselta planeetalta, joista noin sata l\xc3\xa4hti tutkimusretkelle tutkimaan Maata ja sen hallitsevaa ihmiskuntaa 20 vuotta sitten eli noin vuonna 1966. Heid\xc3\xa4n aluksensa kuitenkin koki toimintah\xc3\xa4iri\xc3\xb6n tullessaan Maan ilmakeh\xc3\xa4\xc3\xa4n, mink\xc3\xa4 seurauksena he tekiv\xc3\xa4t sy\xc3\xb6ksylaskun maahan. Onnettomuudesta selvisi vain kolmannes, eiv\xc3\xa4tk\xc3\xa4 he voineet en\xc3\xa4\xc3\xa4 ottaa yhteytt\xc3\xa4 kotiplaneettaansa. Lis\xc3\xa4ksi t\xc3\xb6rm\xc3\xa4yksen johdosta suurin osa heid\xc3\xa4n tavaroistaan tuhoutui ja suurimmaksi osaksi s\xc3\xa4ilyiv\xc3\xa4t heid\xc3\xa4n metallista valmistetut ulkoiset tukirankansa sek\xc3\xa4 voimanl\xc3\xa4hteet. Pian he p\xc3\xa4\xc3\xa4llystiv\xc3\xa4t tekoiholla ulkoiset tukirangat ja asettuivat el\xc3\xa4m\xc3\xa4\xc3\xa4n Maahan. He muuttivat New Yorkiin, jossa he k\xc3\xa4viv\xc3\xa4t t\xc3\xb6iss\xc3\xa4 normaalien ihmisten tapaan, kunnes saivat ansaittua tarpeeksi rahaa ostaakseen er\xc3\xa4\xc3\xa4n rakennuksen, jonne he rakensivat intergalaktisen kommunikointilaitteen. He nimesiv\xc3\xa4t rakennuksensa TCRI:ksi (Techno Cosmic Research Institute). Samalla he aiheuttivat Turtlesien synnyn, kun Utromit olivat tuomassa viimeist\xc3\xa4 lastiaan kuorma-autolla kaupunkiin. Ruuhka-ajan v\xc3\xa4ltt\xc3\xa4m\xc3\xa4seksi he ajoivat katutien kautta, jolloin sokea mies sattui k\xc3\xa4velem\xc3\xa4\xc3\xa4n heid\xc3\xa4n eteens\xc3\xa4. Kuljettaja yritti jarruttaa, mutta he huomasivat etteiv\xc3\xa4t ehtisi pys\xc3\xa4hty\xc3\xa4 ajoissa, kunnes nuori mies pelasti sokean miehen t\xc3\xb6n\xc3\xa4isem\xc3\xa4ll\xc3\xa4 h\xc3\xa4net pois tielt\xc3\xa4. Samassa Utromien kuormasta lent\xc3\xa4nyt kanisteri osui nuorta miest\xc3\xa4 p\xc3\xa4\xc3\xa4h\xc3\xa4n ja lensi viem\xc3\xa4riin osuen samalla er\xc3\xa4\xc3\xa4n Chester-nimisen pojan lasikulhoon, jossa h\xc3\xa4nell\xc3\xa4 oli nelj\xc3\xa4 kilpikonnaa. He yrittiv\xc3\xa4t viel\xc3\xa4 ambulanssisoiton p\xc3\xa4\xc3\xa4tteeksi etsi\xc3\xa4 kadonnutta kanisteria, mutta eiv\xc3\xa4t l\xc3\xb6yt\xc3\xa4neet sit\xc3\xa4. Utromit eiv\xc3\xa4t my\xc3\xb6sk\xc3\xa4\xc3\xa4n tienneet sen osuneen kilpikonniin. Sill\xc3\xa4 v\xc3\xa4lin he kuitenkin olivat saaneet toimimaan hyperkommunikaattorinsa ja ottivat yhteytt\xc3\xa4 kotiplaneettaansa. Heid\xc3\xa4n johtajansa pyysi utromeja viel\xc3\xa4 j\xc3\xa4\xc3\xa4m\xc3\xa4\xc3\xa4n Maahan ja jatkamaan sen tutkimista. He ilmoittaisivat raporttinsa joka 30 p\xc3\xa4iv\xc3\xa4, jottei heit\xc3\xa4 huomattaisi._NEWLINE_Sittemmin noin 15 vuotta my\xc3\xb6hemmin onnettomuudesta Turtlesit tunkeutuivat heid\xc3\xa4n rakennukseen etsi\xc3\xa4kseen Mestari Tikun, joka oli heill\xc3\xa4 potilaana. Turtlesit tuhosivat vahingossa ultronien usean vuoden ty\xc3\xb6t siirtym\xc3\xa4laitteen parissa hajottamalla ohjauspaneelin, joka aiheutti suuren energiapurkauksen. T\xc3\xa4m\xc3\xa4n johdosta se her\xc3\xa4tti huomiota paikallisten asukkaiden keskuudessa, jotka uteliaisuudessaan alkoivat tutkia rakennusta ja yrittiv\xc3\xa4t tunkeutua sis\xc3\xa4lle, vain huomatakseen kaikkien ovien ja ikkunoiden olevan lukossa. Pian ihmiset onnistuivat murtautumaan rakennukseen sis\xc3\xa4lle armeijan avulla. Utromit p\xc3\xa4\xc3\xa4ttiv\xc3\xa4t korjata nopeasti siirtym\xc3\xa4laitteensa pelastaakseen Turtlesit, mutta l\xc3\xa4htiv\xc3\xa4t itse kiireell\xc3\xa4 kohti siirtym\xc3\xa4laitetta kohti kotiplaneettaansa. Turtlesit olettivat heid\xc3\xa4n huijanneen heit\xc3\xa4 eiv\xc3\xa4tk\xc3\xa4 suostuneet l\xc3\xa4htem\xc3\xa4\xc3\xa4n Utromien maailmaan. Siit\xc3\xa4 huolimatta kenellek\xc3\xa4\xc3\xa4n ei j\xc3\xa4\xc3\xa4nyt valinnan varaa, kun Utromit olivat asettaneet rakennuksen itsetuhoon. Turtlesit kuitenkin palasivat Aprilin luokse s\xc3\xa4teen avulla, kun Utromit palasivat kotiplaneetalleen._NEWLINE_Vuosia my\xc3\xb6hemmin osa Utromeista palasi takaisin maaplaneetalle, josta tuli l\xc3\xa4hes kaikkien muukalaisolentojen suosittu vierailun kohde.\n_START_SECTION_\nAnimaatio\n_START_PARAGRAPH_\nTurtles \xe2\x80\x93 mutanttikilpikonnat sarjassa, Krang muistutti Utromia, mutta oli kotoisin sotaisasta X-ulottuvuudesta.\n_START_SECTION_\nTeini-ik\xc3\xa4iset mutanttininjakilpikonnat\n_START_PARAGRAPH_\nUtromit tekiv\xc3\xa4t ensiesiintymisens\xc3\xa4 Teini-ik\xc3\xa4iset mutanttininjakilpikonnat -sarjassa, jossa ne t\xc3\xb6rm\xc3\xa4siv\xc3\xa4t maaplaneetalle kuljettaessaan vaarallista rikollista Ch\'rellia. Rikollinen onnistui pakenemaan ja sabotoi heid\xc3\xa4n alustaan, joka putosi maaplaneetalle feodaali ajan Japaniin. Alus tuhoutui pahoin ettei sit\xc3\xa4 voinut en\xc3\xa4\xc3\xa4 korjata ja Ch\'rell karkasi._NEWLINE_Utromit p\xc3\xa4\xc3\xa4ttiv\xc3\xa4t naamioida itsens\xc3\xa4 ihmisiksi ja luoda sit\xc3\xa4 varten ulkoiset ihmist\xc3\xa4 muistuttavat tukirangat. He p\xc3\xa4\xc3\xa4ttiv\xc3\xa4t odottaa siihen asti kunnes ihmiskunnan teknologia kehittyy siihen asti, jotta he voisivat palata takaisin kotiplaneetalleen. Vuosien aikana Utromit p\xc3\xa4\xc3\xa4ttiv\xc3\xa4t paljastua harvoille ja valituille ihmisille, jotka he nimittiv\xc3\xa4t heid\xc3\xa4n vartijoiksi. My\xc3\xb6s Ch\'rell oli ottanut haltuunsa yhden ulkoisen tukirangan ja otti alter egokseen Oroku Sakin, joka oli yksi muinaisjapanin henkil\xc3\xb6, lis\xc3\xa4ksi h\xc3\xa4n k\xc3\xa4ytti my\xc3\xb6s Silppurin legendaa hyv\xc3\xa4kseen rakentaessaan samankaltaisen asun itselleen. H\xc3\xa4n tappoi New Yorkissa asuessaan Mestari Tikun is\xc3\xa4nn\xc3\xa4n Hamato Yoshin._NEWLINE_Sarjan nykyhetkess\xc3\xa4 Utromit asuivat New Yorkissa, jossa he operoivat TCRI yhti\xc3\xb6n kautta. Yhti\xc3\xb6n virallista toimintaa ei koskaan kerrottu, mutta se toimi l\xc3\xa4hinn\xc3\xa4 Utromien piilopaikkana heid\xc3\xa4n edistyneelle teknologialle. He olivat my\xc3\xb6s vastuussa Turtlesien synnyst\xc3\xa4 mutaatioliejun my\xc3\xb6t\xc3\xa4, joka putosi viem\xc3\xa4riin, jonne my\xc3\xb6s Turtlesit olivat tippuneet pienen\xc3\xa4. Sittemmin he pitiv\xc3\xa4t silm\xc3\xa4ll\xc3\xa4 Turtleseja ja l\xc3\xa4hettiv\xc3\xa4t ajoittain valvojiaan vahtimaan ja auttamaan Turtleseja._NEWLINE_Sittemmin Utromit onnistuivat kaappaamaan Ch\'rellin Turtlesien avulla ja l\xc3\xa4hettiv\xc3\xa4t sen siirtym\xc3\xa4laitteen avulla kotiplaneetalleen, jossa Ch\'rell tuomittiin vankilaan j\xc3\xa4iseen asteroidiin Mor Gal Taliin.\n_START_SECTION_\nTeini-ik\xc3\xa4iset mutanttininjakilpikonnat (vuoden 2012 animaatiosarja)\n_START_PARAGRAPH_\nVuoden 2012 sarjassa esiintyy avaruusolentorotu nimelt\xc3\xa4 Kraangit. He perustuvat sek\xc3\xa4 Krangiin ett\xc3\xa4 Utromeihin. Heid\xc3\xa4n kaikkien \xc3\xa4\xc3\xa4nen\xc3\xa4 on Nolan North. Paitsi heid\xc3\xa4n j\xc3\xa4ttil\xc3\xa4ism\xc3\xa4isen johtajansa, Yli-Kraangin (Kraang Prime), \xc3\xa4\xc3\xa4ni on Roseanne Barr._NEWLINE_Kraangit ovat aivojen muotoisia avaruusolioita X-ulottuvuudesta. Yli-Kraangia lukuun ottamatta he eiv\xc3\xa4t osaa puhua ihmisten kielt\xc3\xa4 ilman exo-pukujaan. Lis\xc3\xa4ksi he t\xc3\xa4ysin oppineet ihmisten kielt\xc3\xa4 ja esim. kutsuvat Kilpikonnia "niiksi, jotka ovat kilppareita". Heid\xc3\xa4n hallussaan pit\xc3\xa4m\xc3\xa4ns\xc3\xa4 mutageeni (jota paljastui olevan lypsetty Kraathatrogoneiksi kutsutuista j\xc3\xa4ttil\xc3\xa4ismadoista) aiheutti Hamato Yoshin alias mestari Tikun muuttumisen mutanttirotaksi sek\xc3\xa4 h\xc3\xa4nen nelj\xc3\xa4n lemmikkikilpikonnansa muuttumisen ihmism\xc3\xa4isemmiksi. Kraangit ovat my\xc3\xb6s kaapanneet tiedemiehi\xc3\xa4, mukaan lukien Kirby O\xe2\x80\x99Neilin, jonka tytt\xc3\xa4rest\xc3\xa4 Aprilist\xc3\xa4 tuli Kilpikonnien liittolainen. He tarvitsevat tiedemiehi\xc3\xa4 sek\xc3\xa4 Aprilin erikoista DNA:ta muuttamaan mutageeni\xc3\xa4 niin, ett\xc3\xa4 se toimisi Maassa samalla tavalla kuin X-ulottuvuudessakin ja siten edesauttaa muuttamaan planeetta heille elinkelpoisemmaksi. My\xc3\xb6hemmin he liittoutuivat Silppurin ja h\xc3\xa4nen Jalkaninjojensa kanssa, jotka my\xc3\xb6s halusivat k\xc3\xa4ytt\xc3\xa4\xc3\xa4 mutageeni\xc3\xa4. Kraangeilla on kaksi tukikohtaa: TCRI-rakennus sek\xc3\xa4 1. kauden lopussa saapunut avaruusalus nimelt\xc3\xa4 Technodrome.'